dh-unibe/image-text_koenigsfelden-charters-post-1500 huggingface dataset:
Ich, Egidie von Rubiswile, vergihe und tuͦn chunt allen den, die disen brief ansehent oder hoͤrent
lesen, ✳ das ich umbe den stos und mishelli, so ich gen den erwirdigen, geistlichen frowen, ✳ ✳
der epthissenn und ✳ ✳ dem convente ze Chùngesfelt, ✳ Sant Claren ordens, in Costentzer
bistuͦm, han gehebt und si gen mir von der guͤter wegen ze Endfelt lieplich und guͤtlich
mit in verrihtet bin. ✳ un̄ da von, so ✳ lob ich fùr mich und min erben ✳ und fùr min frùnde
und mage den vorgnanten geistlichen frowē, ✳ das ich und min erben ✳ niemer dehein ansprach
zuͦ in sùllen han ✳ umbe den schaden, ✳ so ich von des stosses wegē han gehebet untz uf disen
hùtigen tag, ✳ weder an geistlichem noch an weltlichem gerihte noch usserthalb gerihtes. ✳ un̄
des zuͦ einem offenn, warem urchùnde, ✳ so gib ich den vorgnanten frowen und nachkomē fùr
mich und fùr min erben, ✳ frùnde und mage disen brief, besigelt mit minem ingesigel, ✳ der
geben ist ze Arowe, ✳ do man zalte von Christes geburte drùcehenhundert jar, dar
nach in dem vierden und drizigostem jar, an dem nechsten durnstag vor ✳ mittervasten. ✳
Königsf. 138
334
ein vˀzichùng der ansprachē
so Egidiꝰ vō Rùbenschwil
an die guͤtter vō Endtveld₎
gehept hat
Egidien guͦt vō Rubiswile
K
K 14
Staatsarchiv
AARGAU
33
✳ iiij ✳ brief
von dez stozz der
✳ Egidiien guͦt vō Rubiswili ✳